Edward Norton

**Edward Harrison Norton** (Boston, 18. kolovoza 1969.) američki je filmski glumac i redatelj, dobitnik Zlatnoga globusa te dviju nominacija za prestižnu nagradu Oscar. Najpoznatije uloge ostvario je u filmovima *[[Primal Fear|Iskonski strah]]*, *[[American History X|Generacija X]]* i *[[Klub boraca (film)|Klub boraca]]*.

## Rana mladost
Edward Norton je rođen u Bostonu (Massachusetts), a odrastao u Columbiji (Maryland). Njegova majka Robin, učiteljica engleskoga jezika, umrla je 1997. od tumora na mozgu, a otac Edward James bio je državni tužitelj za vrijeme predsjednika Cartera. Majčin otac, James W. Rouse, kao građevinski inženjer sudjelovao je u dizajniranju samoga grada Columbije te nekoliko građevina u Bostonu, Baltimoreu i Norfolku.

Američki glumac ima mlađu braću: sestru Molly i brata Jamesa. Zajedno s Jamesom je od 1981. do 1985. godine pohađao glumački kamp *Pasquaney* u Hebron New Hampshireu. Godine 1984. osvojio je glumački kup, a kasnije se vratio u kamp kao kazališni redatelj.

Pohađao je sveučilište Yale, gdje je stekao, osim glumačkog, i iskustvo u kazališnoj produkciji. Diplomirao je povijest 1991. godine, a zatim se zaposlio u djedovoj građevinskoj tvrtki *Enterprise Foundation* u japanskoj Osaki.

## Karijera
Preselivši se u New York, Norton započinje glumačku karijeru u Off-Broadway kazalištu. Tamo zapažen dobiva svoje prve filmske uloge, uglavnom mračnih i grotesknih likova. Veliki proboj ostvaruje 1996. ulogom Aarona Stamplera u filmu *[[Primal Fear|Iskonski strah]]*. U glavnoj se ulozi našao Richard Gere, a Norton je, nakon što je Leonardo DiCaprio odbio ulogu, prošao na audiciji između 2000 prijavljenih kandidata. Tada 27-godišnji Norton za prikaz poremećenoga mladića optuženog da je počinio teško ubojstvo osvaja Zlatni globus te nominaciju za Oscara u kategoriji najboljega sporednog glumca. Ubrzo su filmske ponude počele pljuštati sa svih strana. Iste je godine zaigrao u filmovima *[[Everyone Says I Love You|Svi kažu volim te]]* Woodyja Allena te *[[Narod protiv Larryja Flinta]]*.

Za ulogu neonacista u ''Generaciji X'' iz 1998. godine morao je pravilnom vježbom i prehranom dobiti čak 15 kilograma u mišićima, no nije ih zadržao nakon završetka snimanja. Ta mu je uloga priskrbila nominaciju za Oscara za najboljega glumca. Iste godine snimio je i film o pokeraškom maheru pod nazivom *[[Kockari]]*, u kojemu glumi s Mattom Damonom, a u maloj se ulozi pojavljuje i naš Goran Višnjić.

Osim uloge skinheada u *Generaciji X*, Nortonova najpoznatija uloga svakako je ona u ''Klubu boraca'' iz 1999. Film je adaptacija vrlo cijenjenoga istoimena romana Chucka Palahniuka, a majstorski ga je režirao David Fincher ( *[[Alien 3]]*, *[[The Game (film)|Igra]]*, *[[Seven (film)|Sedam]]*, *[[Zodijak (2007)|Zodijak]]*). U njemu Nortonu glumačko društvo prave Brad Pitt i Helena Bonham Carter.

Nedugo nakon terorističkoga napada na Svjetski trgovački centar u New Yorku Edward Norton snima *[[dvadesetpeti sat|25. sat]]* redatelja Spikea Leeja. U njemu pratimo posljednji dan na slobodi osuđenoga dilera drogom. Cijeli je film u ozračju *[[napadi 11. septembra 2001.|11. rujna]]*, a jedan od glavnih likova živi u skupocjenome njujorškom stanu s pogledom na zgarište (američki naziv: *Ground Zero*). Filmska kritika ga je dobro prihvatila.

U ''Kraljevstvu nebeskom'', također visoko ocijenjenom po mišljenju struke, tumači gubavoga kralja u Jeruzalemu, a 2006. godine nastupa u ulozi mađioničara u nezavisnome filmu *[[Iluzionist]]*, koji je premijeru doživio na Filmskome festivalu Sundance.

Redateljski debi ostvaruje 2000. godine filmom *[[Vjeruj u ljubav]]*, u kojemu je i producent i jedan od glavnih glumaca. Radio je kao producent i na filmovima *[[dvadesetpeti sat|25. sat]]*, *Down in the valley*, *[[Oslikani veo]]*, *Pride and glory* te *Motherless Brooklyn* (u kojemu je i redatelj i scenarist). Godine 2008. pojavljuje se u ulozi Brucea Bannera, odnosno u nastavku o zelenome superjunaku *[[Nevjerojatni Hulk (2008)|Hulku]]*, u čijoj se ekranizaciji našao i u ulozi scenarista.

## Privatni život
Edward Norton ima dozvolu privatnoga pilota, o čemu je razgovarao s Davidom Lettermanom u njegovoj emisiji *The Late Show with David Letterman*.

Poznat je i po društvenom aktivizmu: sudjeluje na projektima zaštite okoliša putem obnovljivih izvora energije te ulaže novac u poboljšanje životnoga standarda zajednica s malim prihodima.

Što se ljubavnoga života tiče, od 1996. do 1999. je hodao s kontroverznom pjevačicom Courtney Love, suprugom pokojnoga Kurta Cobaina, a zatim do 2003. godine s Meksikankom Salmom Hayek. S obje se zaručio, ali i prekinuo zaruke. Trenutačno je u vezi s producenticom Shaunom Robertson.

## Filmografija
### Glumac

### Redatelj

### Producent

## Priznanja
### Osvojene nagrade
* **[[Zlatni globus]]i**
** 1997. - osvojio Zlatni globus za najboljega sporednog glumca u *[[Primal Fear|Iskonskome strahu]]*
* **Nagrade Društva filmskih kritičara Bostona**
** 1996. - osvojio nagradu za najboljega sporednog glumca u filmovima *[[Narod protiv Larryja Flinta]]*, *[[Primal Fear|Iskonski strah]]* i *[[Everyone Says I Love You|Svi kažu volim te]]*
* **Nagrade Udruženja filmskih kritičara Chicaga**
** 1997. - osvojio nagradu u kategoriji najveće glumačke nade za filmove *[[Primal Fear|Iskonski strah]]*, *[[Narod protiv Larryja Flinta]]* i *[[Everyone Says I Love You|Svi kažu volim te]]*
* **Nagrade Floridskog kruga filmskih kritičara**
** 1997. - osvojio nagradu za najboljega sporednog glumca u filmovima *[[Primal Fear|Iskonski strah]]*, *[[Narod protiv Larryja Flinta]]* i *[[Everyone Says I Love You|Svi kažu volim te]]*
* **Nagrade Kruga filmskih kritičara Kansas Cityja**
** 1997. - osvojio nagradu za najboljega sporednog glumca u *[[Primal Fear|Iskonskome strahu]]*
* **Nagrade Udruženja filmskih kritičara Los Angelesa**
** 1996. - osvojio nagradu za najbolju sporednu ulogu u filmovima *[[Everyone Says I Love You|Svi kažu volim te]]*, *[[Narod protiv Larryja Flinta]]* i *[[Primal Fear|Iskonski strah]]*
* **National Board of Review**
** 1996. - osvojio nagradu za najbolju sporednu ulogu u *[[Everyone Says I Love You|Svi kažu volim te]]*
* **Nagrade Društva filmskih kritičara San Diega**
** 2006. - osvojio Posebnu nagradu za filmove *[[Iluzionist]]*, *[[Oslikani veo]]* i *[[Down in the Valley]]*
* **Nagrade Sant Jordi**
** 2004. - osvojio nagradu za najboljega stranog glumca (Mejor Actor Extranjero) za *[[dvadesetpeti sat|25. sat]]*
* **Nagrade Satellite**
** 1999. - osvojio nagradu Golden Satellite za najboljega glumca u drami u *[[American History X|Generaciji X]]*
* **Nagrade Društva filmskih kritičara Teksasa**
** 1996. - osvojio nagradu za najboljega sporednog glumca u filmovima *[[Narod protiv Larryja Flinta]]* i *[[Primal Fear|Iskonski strah]]*
* **Nagrade Udruženja jugoistočnih filmskih kritičara**
** 1999. - osvojio nagradu za najboljega glumca u *[[American History X|Generaciji X]]* i *[[Kockari]]ma*
** 1997. - osvojio nagradu za najboljega sporednog glumca u filmovima *[[Primal Fear|Iskonski strah]]*, *[[Narod protiv Larryja Flinta]]* i *[[Everyone Says I Love You|Svi kažu volim te]]*
* **Milanski ulični filmski festival**
** 2000. - osvojio nagradu Street za najbolji film *[[Keeping the Faith|Vjeruj u ljubav]]*

### Nominacije
* **Akademijine nagrade**
** 1999. - nominiran za nagradu Oscar u kategoriji najboljega glumca u filmu *[[American History X|Generacija X]]*
** 1997. - nominiran za Oscara u kategoriji najboljega sporednog glumca u filmu *[[Primal Fear|Iskonski strah]]*
* **[[Nagrada Saturn|Nagrade Akademije za znanstvenu fantastiku, fantastiku i horor filmove]]**
** 1999. - nominiran za nagradu Saturn u kategoriji najboljega glumca u *[[American History X|Generaciji X]]*
** 1997. - nominiran za nagradu Saturn u kategoriji najboljega sporednog glumca u filmu *[[Primal Fear|Iskonski strah]]*
* **Nagrade [[BAFTA]]**
** 1997. - nominiran za nagradu BAFTA u kategoriji najboljega sporednog glumca u filmu *[[Primal Fear|Iskonski strah]]*
* **Nagrade Blockbuster Entertainment**
** 2000. - nominiran u kategoriji najboljeg akcijskog para za film *[[Klub boraca (film)|Klub boraca]]* (zajedno s Bradom Pittom) 
* **Nagrade Udruženja filmskih kritičara Chicaga**
** 1999. - nominiran za najboljega glumca u *[[American History X|Generaciji X]]*
* **Nagrade Chlotrudis** 
** 1999. - nominiran u kategoriji najboljega glumca u *[[American History X|Generaciji X]]*
* **Nagrade Independent Spirit**
** 2007. - nominiran za najbolju vodeću mušku ulogu u filmu *[[Oslikani veo]]*
* **Filmske nagrade [[MTV]]-ja**
** 2000. - nominiran za najbolju tučnjavu u *[[Klub boraca (film)|Klubu boraca]]* (u sceni gdje sam sebe tuče)
** 1997. - nominiran u kategoriji najboljega negativca u *[[Primal Fear|Iskonskome strahu]]*
* **Nagrade Društva internetskih filmskih kritičara**
** 2000. - nominiran za najboljega glumca u *[[Klub boraca (film)|Klubu boraca]]*
** 1999. - nominiran za najboljega glumca u *[[American History X|Generaciji X]]*
* **Nagrade Satellite**
** 2005. - nominiran za najboljega sporednog glumca u drami za *[[Kingdom of Heaven|Kraljevstvo nebesko]]* (nagrada Satellite)
** 2003. - nominiran za najboljega glumca u drami za *[[dvadesetpeti sat|25. sat]]* (nagrada Golden Satellite)
** 2001. - nominiran za najboljega glumca u komediji ili mjuziklu za *[[Keeping the Faith|Vjeruj u ljubav]]* (Golden Satellite)

## Vanjske veze

* Edward Norton na Internet Movie Database
* Edward Norton na Rotten Tomatoes
* Edward Norton Information Page